శ్రీదేవి గురించి గొప్ప నిర్వ‌చ‌నం చెప్పిన ఆర్జీవీ
Home > సినిమా > శ్రీదేవి గురించి గొప్ప నిర్వ‌చ‌నం చెప్పిన ఆర్జీవీ
అతిలోక సుందరి శ్రీదేవికి కోట్లాదిమంది అభిమానులున్నారు. ఎంతోమంది ఆరాధకులు, ఇష్టపడేవాళ్లు, ప్రేమించేవాళ్లూ...
arun26 Feb 2018 5:59 AM GMT
అతిలోక సుందరి శ్రీదేవికి కోట్లాదిమంది అభిమానులున్నారు. ఎంతోమంది ఆరాధకులు, ఇష్టపడేవాళ్లు, ప్రేమించేవాళ్లూ ఉన్నారు. కానీ వాళ్లందరి ఆరాధన దర్శకుడు రామ్ గోపాల్ వర్మ అచంచలమైన ప్రేమకు సాటి రావు. ఏ విషయాన్నైనా ఎవరికీ భయపడకుండా, మొహమాటపడకుండా చెప్పే వర్మ.. శ్రీదేవిపై తన ప్రేమనూ అలాగే కొన్ని వందలసార్లు బహిరంగంగా వెల్లడించాడు. శ్రీదేవి కోసమే సినిమాల్లోకి వచ్చిన వర్మ ఆమెతో కలిసి ఉండే అవకాశం కోసమే ఆమెతో సినిమాలు తీశాడు.
షూటింగ్ కు ఆలస్యంగా వచ్చిందని దర్శకేంద్రుడు రాఘవేంద్రరావు ఒకసారి శ్రీదేవిని బాగా కోప్పడ్డారట. మరి రాఘవేంద్రరావు స్థానంలో మీరుంటే ఏం చేసుండేవారు? అని ఓ ఇంటర్వ్యూలో వర్మను అడిగారు. "రాఘవేంద్రరావుకు శ్రీదేవిలో ఓ నటి మాత్రమే కనిపిస్తుంది. అందుకే ఆయనకు కోపం వచ్చింది. కానీ ఆమె నాకో దేవత. భక్తుడేం చేస్తాడు? ఆరాధించడం తప్పించి" అని శ్రీదేవిపై తన ప్రేమను ఒక్క ముక్కలో తేల్చేశాడు వర్మ.
శ్రీదేవి నటించిన పదహారేళ్ల వయసు, వేటగాడు వంటి సినిమాలను స్కూల్, కాలేజీలకు డుమ్మా కొట్టి చూసి చూసి ఆమె అందానికి దాసోహమైన వర్మకు ఆమె ఓ దేవతైపోయింది. తొలిసారి శ్రీదేవి నివాసం చూసి ఆశ్చర్యపోయాడు వర్మ. బ్రహ్మ అత్యద్భుత మూడ్ లో ఉన్నప్పుడు అనుకోకుండా తయారైన దేవత శ్రీదేవి. అలాంటి అద్భుతం మళ్లీ జరగడం అసంభవమంటాడు వర్మ. అనటమే కాదు తన గోవిందా గోవిందా సినిమాలో అలాంటి ఓపాటను ప్రత్యేకంగా శ్రీదేవిపై చిత్రీకరించి తన అభిమానాన్ని చాటుకున్నాడు వర్మ.
ఇంతగా తాను ఆరాధించే శ్రీదేవిని బోనీకపూర్ పెళ్లి చేసుకున్నా అతడిపై ఏనాడూ ఈర్ష్య పడలేదు వర్మ. నమ్మలేకపోయాడు. ఎందుకంటే శ్రీదేవిని వర్మ కూడా పెళ్లి చేసుకోవాలనుకోలేదు. మామూలు మనుషులు ఆమెనెలా పెళ్లి చేసుకుంటారని ప్రశ్నిస్తాడు వర్మ. శ్రీదేవిని దగ్గరగా చూసే అవకాశం కోసమే క్షణం క్షణం సినిమా తీసిన వర్మ.. ఆ సినిమా శ్రీదేవికి తాను రాసిన ప్రేమలేఖ అని చెప్పాడు. కథానాయికలను అందంగా చూపించడంలో నిష్ణాతుడైన వర్మ.. క్షణ క్షణం సినిమాలో శ్రీదేవిని అత్యద్భుతంగా ఆవిష్కరించాడు. ఆ సినిమా షూటింగ్ ఆసాంతం శ్రీదేవిని చూస్తూనే ఉండిపోయిన వర్మ.. కొన్నిసమయాల్లో వెంకటేష్ ను గమనించలేకపోయాడు కూడా.
సాధారణ మనుషుల్లా శ్రీదేవి టీ, టిఫిన్లు అందించడం చూసి బోనీకపూర్ ను లాగి కొట్టాలనిపించిందంటాడు వర్మ. శ్రీదేవి చనిపోయిందంటే ఆమెకూ నిజంగా గుండె ఉంటుందా.. అది ఆగిపోతుందా.. ? అని ఆశ్చర్యపోయాడు వర్మ. శ్రీదేవిని తీసుకెళ్లిన దేవుడిపై వర్మ ఆగ్రహాన్ని కూడా ట్విట్టర్ ద్వారా వ్యక్తం చేశాడు. శ్రీదేవి మరణాన్ని అంగీకరించని వర్మ.. ఇక ఆమె గురించి ట్వీట్ చేయడం మానేస్తానని, తన జ్ఞాపకాలను గుర్తు చేసుకొని ఆమె బతికే ఉందనుకొని బతికేస్తానంటున్నాడు. విషాదాలను పట్టించుకోని వర్మకు శ్రీదేవి మరణం మాత్రం జీవితకాల విషాదం అనడంలో ఏ సందేహమూ లేదు.
sridevi gurinchi goppa nirvaenaenam cheppina argeevy
Home > sinima > sridevi gurinchi goppa nirvaenaenam cheppina argeevy
atiloka sundari srideviki kotladimandi abhimaanulunnaaru. entomandi aaraadhakulu, ishtapadevallu, preminchevaalluu...
arun26 Feb 2018 5:59 AM GMT
atiloka sundari srideviki kotladimandi abhimaanulunnaaru. entomandi aaraadhakulu, ishtapadevallu, preminchevaalluu unnaaru. cony vallandari aaraadhana darsakudu ram gopal varma achanchalamaina premaku saati raavu. e vishayaannainaa evariki bhayapadakunda, mohamatapadakunda cheppe varma.. sridevipai tana premanuu alaage konni vandalasaarlu bahirangamgaa velladinchaadu. sridevi kosame cinemalloki vachina varma aametho kalisi unde avakaasam kosame aametho cinimaalu teesaadu.
shooting ku aalasyamgaa vachindani darsakendrudu raghavendrarao okasari sridevini baga koppaddarata. mari raghavendrarao sthaanamlo meerunte yem chesundevaaru? ani oo interviewlo varmanu adigaaru. "raghavendraraoku sridevilo oo nati matrame kanipistundi. anduke aayanaku kopam vachindi. cony aame nako devata. bhaktudem chestaadu? aaraadhinchadam tappinchi" ani sridevipai tana premanu okka mukkalo telchesadu varma.
sridevi natinchina padahaarella vayasu, vetagaadu vanti cinimaalanu scool, kaalejeelaku dumma kotti chusi chusi aame andaaniki dasohamaina varmaku aame oo devataipoyindi. tolisari sridevi nivasam chusi aascharyapoyaadu varma. brahma atyadbhuta mood loo unnappudu anukokunda tayaaraina devata sridevi. alanti adbhutam malli jaragadam asambhavamantaadu varma. anatame kaadu tana govinda govinda cinemalo alanti opaatanu pratyekamgaa sridevipai chitreekarinchi tana abhimaanaanni chaatukunnaadu varma.
intagaa taanu aaraadhinche sridevini bonikapur pelli chesukunna atadipai enaaduu eershya padaledu varma. nammalekapoyadu. endukante sridevini varma kuudaa pelli chesukovalanukoledu. maamuulu manushulu amenela pelli chesukuntarani prasnistaadu varma. sridevini daggaragaa chuse avakaasam kosame kshanam kshanam sinima teesina varma.. aa sinima srideviki taanu raasina premalekha ani cheppaadu. kathaanaayikalanu andamgaa choopinchadamlo nishnaatudaina varma.. kshana kshanam cinemalo sridevini atyadbhutamgaa aavishkarinchaadu. aa sinima shooting aasaantam sridevini chustune undipoyina varma.. konnisamayaallo venkatesh nu gamaninchalekapoyadu kuudaa.
saadhaarana manushullah sridevi t, tiffinlu andinchadam chusi bonikapur nu laagi kottalanipinchindanta varma. sridevi chanipoyindante aamekuu nijamgaa gunde untundaa.. adhi aagipotundaa.. ? ani aascharyapoyaadu varma. sridevini teesukellina devudipai varma aagrahaanni kuudaa twitter dwara vyaktam cheshaadu. sridevi maranaanni angeekarinchani varma.. ika aame gurinchi tweet cheyadam maanestaanani, tana ghnaapakaalanu gurtu chesukoni aame batike undanukoni batikestanantunnadu. vishaadaalanu pattinchukoni varmaku sridevi maranam maatram jeevitakaala vishaadam anadamlo e sandehamuu ledu.